<classify> Maonesho hayo yatafanyika Novemba 14 na 15 yakiwa na washiriki zaidi ya 50 wa semina kuhusu fursa mbalimbali za sekta hiyo.Kampuni ya magazeti ya Serikali ya Tanzania Standard Newspapers Limited TSN, ni miongoni mwa wadhamini wa maonesho hayo, yanayoandaliwa na kampuni ya 361 Degrees kwa ushirikiano na Kampuni ya Proactive Solutions.Meneja wa Kampuni ya 361 Degrees anayeshughulikia maonesho hayo, Washington Benbella alisema lengo la semina hiyo pamoja na maonesho ni kuunganisha wadau wa sekta hizo pamoja na watu wengine kuangalia ni kwa kiasi gani wanaweza kushirikiana kuendeleza sekta hiyo.Alisema kupitia mkutano huo, wajasiriamali mbalimbali, wafanyabiashara wa kampuni kubwa za mafuta pamoja na wananchi wa kawaida wanakutana kujadiliana fursa zilizopo na kuangalia namna ya kuziendeleza.Kupitia mijadala hiyo Serikali itaweza kupanga sera mbalimbali za kuendeleza sekta ya mafuta kutokana na mawazo yatakayokuwa yametolewa na wadau hao muhimu, alisema Washington.Aliongeza kuwa hiyo ni kwa mara ya kwanza kufanyika kwa tukio hilo ambapo kwa mkazi wa Mtwara atahudhuria bure maonesho hayo kujifunza masuala mbalimbali kuhusiana na mafuta.Alitaka watu wengi kujitokeza kuhudhuria mkutano huo pamoja na kutembelea maonesho hayo kwa lengo la kujifunza masuala mbalimbali yahusuyo mafuta na gesi.Wadhamini wengine wa maonesho hayo ni Shirika la Taifa la Nyumba NHC, Morco Textiles Ltd na benki ya Stanbic.  <topic>: UCHUMI 